CELEX: 
Language: da
Date: 2020-02-13 00:00:00
Title: KOMMISSIONENS DELEGEREDE FORORDNING (EU) …/… om berigtigelse af delegeret forordning (EU) 2019/934 for så vidt angår overgangsordninger for markedsføring af lagre af vinavlsprodukter

EUROPA-
                    KOMMISSIONEN
                                              Bruxelles, den 13.2.2020
                                              C(2020) 672 final
     KOMMISSIONENS DELEGEREDE FORORDNING (EU) …/…
                                  af 13.2.2020
   om berigtigelse af delegeret forordning (EU) 2019/934 for så vidt angår
    overgangsordninger for markedsføring af lagre af vinavlsprodukter
DA                                                                         DA
 ---pagebreak---                                           BEGRUNDELSE
   1.        BAGGRUND FOR DEN DELEGEREDE RETSAKT
   Kommissionens delegerede forordning (EU) 2019/934 om supplerende regler til Europa-
   Parlamentets og Rådets forordning (EU) nr. 1308/2013 for så vidt angår bl.a. tilladte
   ønologiske fremgangsmåder og restriktioner for produktion og konservering af
   vinavlsprodukter blev vedtaget den 12. marts 2019. Delegeret forordning (EU) 2019/934
   erstatter og ophæver Kommissionens forordning (EF) nr. 606/2009 om tilladte ønologiske
   fremgangsmåder og restriktioner, der gælder for vinavlsprodukter i Unionen.
   Nærværende udkast til delegeret forordning berigtiger en fejl i artikel 15 i delegeret
   forordning (EU) 2019/934 med henblik på at sikre, at vinavlsprodukter, der er produceret
   mellem datoen for ikrafttrædelse og anvendelse af delegeret forordning (EU) 2019/934, kan
   markedsføres.
   2.        HØRINGER FORUD FOR RETSAKTENS VEDTAGELSE
   Den 10. juli 2019 anmodede Italien Kommissionen om at præcisere datoerne for ophævelse af
   Kommissionens forordning (EF) nr. 606/2009 og ikrafttrædelse af delegeret forordning (EU)
   2019/934. Efter at have analyseret artikel 15 (overgangsordninger) og artikel 17 (ikrafttræden
   og anvendelse) i delegeret forordning (EU) 2019/934 kunne Kommissionen konstatere, at der
   var en fejl i artikel 15, idet der i nævnte artikel bør henvises til den dato, hvor delegeret
   forordning (EU) 2019/934 anvendes, og ikke datoen for ikrafttræden.
   På møderne i ekspertgruppen for Den Fælles Markedsordning for Landbrugsprodukter – Vin
   den 17. juli 2019 og den 5. december 2019 informerede Kommissionen derfor eksperterne om
   behovet for at berigtige delegeret forordning (EU) 2019/934 og om forslaget til berigtigelse.
   Ved disse lejligheder blev der ikke fremsat indsigelser.
   3.        JURIDISKE ASPEKTER AF DEN DELEGEREDE RETSAKT
   Artikel 15 i delegeret forordning (EU) 2019/934 bør ændres, således at produkter, der er
   produceret i overensstemmelse bestemmelserne i Kommissionens forordning (EF) nr.
   606/2009 mellem den dato, hvor den delegerede forordning trådte i kraft, den 27. juni 2019,
   og dens anvendelsesdato, den 7. december 2019, er omfattet. Efter den nuværende
   formulering må vinavlsprodukter, der er produceret i overensstemmelse med Kommissionens
   forordning (EF) nr. 606/2009, markedsføres før den dato den delegerede forordning (EU)
   2019/934 trådte i kraft, men ikke mellem nævnte forordnings ikrafttrædelsesdato og
   anvendelsesdato. For at gøre det muligt at markedsføre vinavlsprodukterne fra vinhøsten 2019
   skal henvisningen til "datoen for denne forordnings ikrafttræden" i artikel 15 i delegeret
   forordning (EU) 2019/934 erstattes af "datoen for denne forordnings anvendelse.".
   Eftersom denne ændring indvirker på den delegerede retsakts indhold, er Kommissionens
   delegerede forordning til berigtigelse af delegeret forordning (EU) 2019/934 det egnede
   instrument. Den finder anvendelse, såfremt Europa-Parlamentet og Rådet ingen indsigelser
   fremfører inden for en frist på to måneder, som kan forlænges med to måneder.
DA                                                1                                               DA
 ---pagebreak---                  KOMMISSIONENS DELEGEREDE FORORDNING (EU) …/…
                                                    af 13.2.2020
              om berigtigelse af delegeret forordning (EU) 2019/934 for så vidt angår
                overgangsordninger for markedsføring af lagre af vinavlsprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17.
   december 2013 om en fælles markedsordning for landbrugsprodukter og om ophævelse af
   Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr.
   1234/20071, særlig artikel 75, stk. 2, og artikel 80, stk. 4, og
   ud fra følgende betragtninger:
   (1)     Kommissionens delegerede forordning (EU) 2019/9342 erstatter og ophæver
           Kommissionens forordning (EF) nr. 606/20093. Efter offentliggørelsen af delegeret
           forordning (EU) 2019/934 viste det sig, at der var en fejl i alle sprogudgaver.
   (2)     Fejlen vedrører de overgangsordninger for markedsføring af lagre af vinavlsprodukter,
           der er fastsat i artikel 15 i delegeret forordning (EU) 2019/934. Forordning (EF) nr.
           606/2009 fandt anvendelse indtil den 6. december 2019. Delegeret forordning (EU)
           2019/934 trådte i kraft den 27. juni 2019. For at give er de erhvervsdrivende
           tilstrækkelig tid til at indrette sig efter de bestemmelser blev det besluttet at fastsætte
           anvendelsesdatoen for nævnte forordning til den 7. december 2019.
   (3)     Formålet med overgangsordningerne i artikel 15 i delegeret forordning (EU) 2019/934
           var at gøre det muligt at markedsføre vinavlsprodukter, der var produceret i
           overensstemmelse med bestemmelserne i forordning (EF) nr. 606/2009 før datoen for
           anvendelse af delegeret forordning (EU) 2019/934. I artikel 15 henvises der imidlertid
           til datoen for ikrafttrædelsen af delegeret forordning (EU) 2019/934 og ikke til datoen
           for anvendelse af nævnte forordning. Det har den utilsigtede følge, at de i
           overensstemmelse med forordning (EF) nr. 606/2009 producerede vinavlsprodukter
           fra den nye høst 2019 ikke vil kunne markedsføres, hvis de er produceret på datoen på
           ikrafttrædelsen eller efter nævnte dato.
   (4)     For at gøre det muligt at markedsføre de vinavlsprodukter, der er produceret i
           overensstemmelse med forordning (EF) nr. 606/2009 mellem den 27. juni og den 6.
           december 2019, skal overgangsordningerne i artikel 15 i delegeret forordning (EU)
           2019/934 berigtiges, således at nævnte periode er omfattet.
   1
           EUT L 347 af 20.12.2013, s. 671.
   2
           Kommissionens delegerede forordning (EU) 2019/934 af 12. marts 2019 om supplerende regler til
           Europa-Parlamentets og Rådets forordning (EU) nr. 1308/2013 for så vidt angår vindyrkningsområder,
           hvor alkoholindholdet kan forhøjes, de tilladte ønologiske fremgangsmåder og restriktioner for
           produktion og konservering af vinavlsprodukter, minimumsalkoholindholdet for biprodukter og deres
           bortskaffelse samt offentliggørelsen af OIV-dossierer (EUT L 149 af 7.6.2019, s. 1).
   3
           Kommissionens forordning (EF) nr. 606/2009 af 10. juli 2009 om gennemførelsesbestemmelser til
           Rådets forordning (EF) nr. 479/2008 for så vidt angår kategorier af vinavlsprodukter, ønologiske
           fremgangsmåder og restriktioner i forbindelse hermed (EUT L 193 af 24.7.2009, s. 1).
DA                                                        2                                                   DA
 ---pagebreak---    (5)    Delegeret forordning (EU) 2019/934 bør derfor berigtiges.
   (6)    Fejlen i delegeret forordning (EU) 2019/934 skal berigtiges, således at
          vinavlsprodukter, der er produceret mellem den 27. juni og den 6. december 2019, kan
          markedsføres. Det er grunden til, at denne berigtigende delegerede forordning bør
          finde anvendelse med tilbagevirkende kraft fra den 27. juni 2019 —
   VEDTAGET DENNE FORORDNING:
                                             Artikel 1
   I delegeret forordning (EU) 2019/934 foretages følgende berigtigelser:
   Artikel 15 affattes således:
                                            "Artikel 15
   Overgangsordninger
   Lagre af vinavlsprodukter, der før datoen for denne forordnings anvendelse er fremstillet i
   overensstemmelse med de bestemmelser, der var gældende før nævnte dato, kan overgå til frit
   forbrug.".
                                             Artikel 2
   Denne forordning træder i kraft på tredjedagen efter offentliggørelsen i Den Europæiske
   Unions Tidende.
   Den anvendes fra den 27. juni 2019.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 13.2.2020.
                                               På Kommissionens vegne
                                               Formand
                                               Ursula VON DER LEYEN
DA                                               3                                             DA